Document ID: /roh_data/filtered/fineweb-2-filterrobots_roh.jsonl.gz/63928

Il Servetsch da salvament Cuira ha dapi il december 2022 in post extern a Domat. Là è staziunada las fins d'emna e durant dis da vacanzas in'equipa da salvament. Quella stat a disposiziun mintgamai durant nov uras per tuttas sorts d'acziuns. Quai ha l'Ospital chantunal dal Grischun communitgà la mesemna.
Fin Pasca vegnan rimnadas experientschas cun il post. La finamira è d'extender il temp da manaschi.
Tenor Renato Moresi, il manader dal Servetsch da salvament Cuira, cuntanschan els dal nov post anor pli spert las vischnancas en il sid da lur zona d'acziun. Ed era tscherts territoris da skis cuntanschan els uschia pli spert.